नोएडा में Coronavirus के 103 नए मामले, अबतक 45 लोगों ने गंवाई जान
उत्तर प्रदेश के जनपद गौतमबुद्ध नगर में कोरोना वायरस संक्रमण के 103 नए मामले सामने आए जिसके साथ ही यहां संक्रमितों की संख्या आठ हजार के पार हो गई है।
नोएडा: उत्तर प्रदेश के जनपद गौतमबुद्ध नगर में कोरोना वायरस संक्रमण के 103 नए मामले सामने आए जिसके साथ ही यहां संक्रमितों की संख्या आठ हजार के पार हो गई है। एक अधिकारी ने इसकी जानकारी दी।जिला निगरानी अधिकारी नीरज त्यागी ने बताया कि बीते 24 घंटे में 103 लोगों के कोविड-19 वायरस से संक्रमित होने की पुष्टि की गई, जबकि स्वस्थ होने के बाद 104 मरीजों को अस्पताल से छुट्टी दी जा चुकी है। उन्होंने बताया कि जिले में 1,067 लोगों का इलाज जारी है जबकि 6,946 संक्रमितों का अब तक सफल इलाज हो चुका है।अधिकारी ने बताया कि कोरोना वायरस की वजह से जनपद में अब तक 45 लोगों की मौत हो चुकी है।